പന്തളം വലിയ കോയിക്കല് ക്ഷേത്രം: അന്നദാന മണ്ഡപത്തിന്റെയും ഭജന മഠത്തിന്റെയും ഉദ്ഘാടനം 11 ന് പന്തളം. പന്തളം വലിയ കോയിക്കല് ക്ഷേത്രത്തില് ദേവസ്വം ബോര്ഡ് നിര്മ്മിച്ച അന്നദാന മണ്ഡപത്തിന്റെയും ഭജന മഠത്തിന്റെയും ഉദ്ഘാടനം 11 ന് വൈകിട്ട് 6 ന് മന്ത്രി കെ. രാധാകൃഷ്ണന് നിര്വഹിക്കും. വലിയ കോയിക്കല് ശ്രീധര്മ്മശാസ്താ ക്ഷേത്ര ഒാഡിറ്റോറിയത്തില് ചേര്ന്ന ആലോചനാ യോഗം ദേവസ്വം ബോര്ഡ് പ്രസിഡന്റ് എന്.വാസു ഉദ്ഘാടനം ചെയ്തു. 4. 28 കോടി ചെലവഴിച്ച് പണിത കെട്ടിടം മുന് ദേവസ്വം ബോര്ഡ് മെമ്ബര് പി.കെ. കുമാരന്റെ നാമധേയത്തില് അറിയപ്പെടുമെന്ന് അദ്ദേഹം പറഞ്ഞു. . കൊ വിഡ് നിയന്ത്രണം പാലിച്ച് വലിയ കോയിക്കല് ക്ഷേത്രത്തില് അന്നദാന വഴിപാട് നടത്തും. ക്ഷേത്രത്തില് ഇത്തവണയും സുഗമമായ ദര്ശനം ഒരുക്കും. ദേവസ്വം ബോര്ഡിന് സാമ്ബത്തിക പരാധീനതയുണ്ട്. എങ്കിലും പ്രധാന ജോലികള് കാലതാമസമില്ലാതെ നടപ്പാക്കുമെന്ന് അദ്ദേഹം പറഞ്ഞു. പന്തളംനഗരസഭാ ചെയര് പേഴ്സണ് സുശീലാ സന്തോഷ് അദ്ധ്യക്ഷത വഹിച്ചു. കൊട്ടാരം നിര്വാഹകസംഘം സെക്രട്ടറി പി.എന്. നാരായണവര്മ്മ, ട്രഷറര് ദീപാവര്മ്മ, നഗരസഭ കൗണ്സിലര് പുഷ്പലത, ഡെപ്യൂട്ടി ദേവസ്വം കമ്മിഷണര് ജി. ബൈജു , ചീഫ് എന്ജിനിയര് ആര്. അജിത് കുമാര്, സുധീഷ് കുമാര്, എക്സി.എന്ജിനിയര് വി.ജി. ഉപ്പിലിയപ്പന് , എ.സി. സിനുരാജ്, എ.ഒ. എം.ഗോപകുമാര്, ക്ഷേത്ര ഉപദേശകസമിതി മുന് പ്രസിഡന്റുമാരായ ജി. പ്യഥിപാല്, എസ്. അഭിലാഷ് രാജ്, അയ്യപ്പസമാജം പ്രസിഡന്റ് പി.ജി.വേണുഗോപാല് എന്നിവര് പങ്കെടുത്തു. ഉദ്ഘാടനവുമായി ബന്ധപ്പെട്ട് 17 അംഗ സ്വാഗത സംഘം രൂപീകരിച്ചു.